Klein stootskraper, yslike skip in Suez-kanaal inspireer grappies | Maroela Media
Internetgebruikers het vinnig die humor raakgesien in klein sleepbote en masjiengrawe wat die Ever Given (Evergreen) uit die Suez-kanaal moet druk en trek.
Een van die grootste vragskepe in die wêreld is in 'n smal waterweg in die Suez-kanaal vasgekeer en grappies, gedigte en humor ten koste van 'n baie klein stootskraper wat gestuur is om die yslike skip te help, het vinnig op sosiale media opgeduik.
Die Ever Given-vaartuig het Dinsdag gestrand geraak toe 'n stormwind dit van koers af gewaai het. 'n Marieneverkeersknoop duur voort op een van die wêreld se besigste handelsroetes. 'n Foto van die Taiwanse MV Ever Given, 'n 400 m lange, 59 meter breë skip, het skuins in die kanaal vasgekeer geraak en alle verkeer in die waterweg het begin ophoop terwyl masjiengrawe sukkel om dit te bevry.
Turkye het Vrydag aangebied om 'n sleepboot te stuur. Adil Karaismailoglu, minister van vervoer en infrastruktuur, het gesê die Nene Hatun-skip is "een van die masjiene in die wêreld wat 'n operasie van dié omvang kan hanteer". "Ons het hulp aangebied en indien hulle dit aanvaar, sal ons hulp stuur," het Karaismailoglu gesê, volgens die Anadolu-staatsnuusagentskap.
Sleepbote is Vrydag steeds besig om die vragskip te bevry. Reddingsbeamptes waarsku dat die operasie dae of selfs weke lank kan duur. Die blokkade het 'n verkeersknoop vir meer as 200 skepe aan beide kante van die 193 km lange kanaal veroorsaak en groot vertragings in die aflewering van olie en ander produkte.
Verskepingsmaatskappye is gedwing om die langer roete om Kaapstad te neem om by Europa of die ooskus van Noord-Amerika uit te kom, het Lloyd's List, 'n verskepingsdata en nuusmaatskappy, gesê.
Die kanaal-owerheid het gesê tussen 15 000 en 20 000 kubieke meter sand sal verwyder moet word.
Die kunstenaar Chaz Hutton het sy kunswerk oor die verkeersknoop gedeel en dit vergelyk met situasies waar mens uitstel om iets te doen.
Sommige grappies het verwys na die gevoel wanneer jy self vasgekeer voel – in die lewe of in die werksplek. Ander het dit met angs en depressie vergelyk.
Meer as R230 miljoen vir Van Gogh-skildery
Dit is nie die stootskraper wat so klein is nie, dit is die skip wat so groot is.
Wel miskien is daar iets vir SA hierin as die skip nog lank gaan vas sit sal die roete om die kaap al uitweg wees en so kan ons hawes dalk voordeel daaruit trek